Jaapan on lihtsalt  nii teistmoodi. Olles käinud äsja kahes suuremas linnas Tokyos ja Osakas, tundub see mulle kõige futuristlikum ühiskond, mida olen näinud. Mitte ainult 170 meetri kõrgusel kahe torni vahel sõitvad eskalaatorid ja pea kohal vuhisevad rongid ei pane nii ütlema. See on maailm, mis on tehnoloogia vahendite abil pisiasjadeni läbi mõeldud. Alates märja vihmavarju kileümbrisse-paneku masinatest kaupluste sissepääsu juures kuni joogimüümise automaatideni, mida leidub tõepoolest igal pool.